**Kedvezményezett neve:** MEZŐBERÉNY VÁROS ÖNKORMÁNYZATA

**Projekt címe:** A mezőberényi Hosszú-tó környezetének rendezése és a Kossuth tér fejlesztése

**Támogatás összege:** 341.999.820 Ft

**A PROJEKT BEMUTATÁSA**

A projekt célja egyrészt a Hosszú-tó környezetének rendezése és közösségi szabadidőpark létesítése. A projektelem keretében környezetrendezésre és szabadidőpark létrehozására kerül sor az alábbiak szerint:

A vízparton futóút és sétány kiépítése van tervezve, amely mentén padok, hulladékgyűjtők, kerékpártárolók, asztal-padok, hintapadok, és ivókút is kiépítésre kerül majd. Kialakításra kerül egy részben árnyékolt játszótér különböző játszóeszközök telepítésével (pl. készségfejlesztő játékok, mászóka, rugós játék, homokozó), a gyermekes családok részére. A part mentén, a tereprendezést követően horgászhelyek, horgászstégek, és stégátjáró fogja az aktív rekreációt szolgálni. A zöldfelületrekonstrukciókor az egészséges növények megőrzése kiemelt szempont, de a balesetveszélyes, beteg, invazív egyedek eltávolítása elkerülhetetlen, helyettük honos fajok telepítésére és gyepesítésre fog sor kerülni. A növények öntözése érdekében fúrt kút létesítése is tervezve van. A közbiztonság érdekében kamerarendszer kiépítése is megtörténik napelemes biztonsági megfigyelőállomások létesítésével. Napelemes közvilágítás is kialakításra kerül, amely kora tavasszal és késő ősszel a koraesti órákban is biztosítani fogja a szabadidőpark egyes eleminek biztonságos használatát, költséghatékony és fenntartható módon. A szabadidőparkhoz, valamint egy korábbi pályázatból kialakított fitness parkhoz érkező járműforgalomnak biztonságos megállási lehetőséget biztosít majd, a 6 db új parkoló állás a Thököly úton.

A projekt másik fő célja a Kossuth Lajos téri út-, parkoló-, és járda felújítása, zöldterületrendezés és öntözőrendszer kiépítése. A jelenlegi burkolat erősen leromlott állapotú. Helyreállításával a Kossuth téren való közlekedés biztonságosabbá válik, valamint a tér nívósabb arculatot kap. A téren zöldterületrendezésre is sor kerül, melyhez kapcsolódóan öntözőrendszer (csepegtető öntözés és esőztető szórófejek) kiépítése is megvalósul.

**A projekt megvalósulási helyszínei**:

5650 Mezőberény, Belterület 1856, 1693, 1695, 1696, 1697, 1698, 1699, 1700, 1701, 1702, 1703, 1704, 1705, 1706, 1707, 1708, 1709, 1710, 1711, 1712, 1713, 1714, 1715, 1716, 1717, 1718, 1719, 1720, 1721, 1722 hrsz-ok és 5650 Mezőberény, Kossuth tér 991/4 hrsz.

**Projekt kezdete:** 2023.03.01.

**Projekt várható befejezése**: 2025.01.31.

**Projekt azonosító száma:** TOP\_PLUSZ-1.2.1-21-BS1-2022-00016